[{"text_idx": "#000001", "text": "\u201cTegelikult olen Dr Simeonsi dieeti teinud kolm korda. Kaks korda ebao\u0303nnestunult ja kolmas kord va\u0308ga edukalt,\u201d alustab Maria oma lugu tervisliku kehakaaluni. \u201cMa to\u0303esti usun, et see dieet on pa\u0308a\u0308stero\u0303ngas neile, kellel muidu va\u0308ga raske kaalu langetada. Aga oma elustiili tuleb ka muuta ja hoida, et tulemus pu\u0308siks.\u201d"}, {"text_idx": "#000002", "text": "Maria tundis juba noorena suurt huvi toitumise po\u0303himo\u0303tete vastu. \u201cMinu kehakaal oleneb va\u0308ga palju sellest, kui tervislikult ma toitun. Enamuse oma elust olen suutnud figuuriso\u0303bralikke valikuid teha, aga kui seda poolt ei ja\u0308lgi, on lisakilod kohe kukil.\u201d Kaalu kontrolli all hoidmiseks on toetunud naine nii aktiivsele eluviisile kui detailsele menu\u0308u\u0308 planeerimisele. \u201cJo\u0303u- ja cardiotreeningud ning igapa\u0308evane toitumise ja\u0308lgimine kalkuleeritud kaloraaz\u030ci ja makrotoitainetega oli mingil perioodil tavapa\u0308rane elu osa, kui lapse su\u0308nni ja\u0308rel kaalu pu\u0308u\u0308dsin kaotada. Aga tulemuse saavutamine vo\u0303ttis kaua aega.\u201d"}, {"text_idx": "#000003", "text": "Kui u\u0308hel hetkel lisakilod endast ma\u0308rku andsid, muutus Maria avatumaks ka muudele lahendustele. \u201cMa ei ole kunagi varem kiirdieete teinud ja olen suhtunud nendesse va\u0308ga skeptiliselt. Sama reaktsioon oli ka siis, kui so\u0303branna ra\u0308a\u0308kis, et hakkas Dr Simeonsi dieeti tegema.\u201d Umbusku suurendas ka Biolit graanulite roll kaalulangetuse protsessis. \u201cMa to\u0303esti arvasin, et see on kindlasti ja\u0308rjekordne ullikeste lollitamine, et raha teenida. Aga kui so\u0303branna saavutas suurepa\u0308raseid tulemusi, otsustasin ka ise proovida.\u201d"}, {"text_idx": "#000004", "text": "Skeptiline start viis tempoka tulemuslikkuseni. \u201cEmotsioon oli va\u0308ga positiivne, kui na\u0308gin, millise tempoga kaal langeb ja ka keha muutus silmna\u0308htavalt va\u0308ga kiiresti. Ise enda pealt na\u0308gin, kuidas kaal langes rasva arvelt, mitte vee vo\u0303i lihasmassi.\u201d Teekond ei mo\u0308o\u0308dunud aga konarusteta, sest Maria sattus isude ohvriks ning astus reeglitest ko\u0303rvale. \u201cNeed olid to\u0303esti keerulised hetked, aga palusin ka konsultandil menu\u0308u\u0308 u\u0308le vaadata ja suutsin siiski kaalulangetusega ja\u0308tkata.\u201d"}, {"text_idx": "#000005", "text": "Kuigi kaalulangetus kulges edukalt, ja\u0308i i pealt ta\u0308pp puudu. \u201cLisakilod kadusid hooga, kuid kui soovitud tulemus ka\u0308es, ja\u0308tsin mahalaadimise ja stabiliseerimise osa tegemata. Hakkas pihta hoopis hoogne veinijoomine o\u0303htuti ja na\u0308dalavahetustel, seega esimese korra ja\u0308rel tiksus kaal grammipealt tagasi.\u201d"}, {"text_idx": "#000006", "text": "Kangekaelselt otsustas Maria uuesti dieediringi ette vo\u0303tta. \u201cTaaskord edukas tulemus, ent samad vead ning seekord saavutasin oma elu rekordkaalu. Muidugi olin esialgu vihane ja pettunud ning su\u0308u\u0308distasin dieeti, mitte iseennast. Tookord oli mul enda elus va\u0308ga depressiivne periood ja pa\u0308evad mo\u0308o\u0308dusid diivanil vedeledes arvuti taga saatjaks ra\u0308mpstoit ja vein.\u201d"}, {"text_idx": "#000007", "text": "Elustiilimuutus aitas madalseisust va\u0308lja tulla ja leida tee tagasi endani. \u201cLoobusin alkoholist ja hakkasin tervislikult toituma, aga kaal ei tahtnud langeda. See oli moment, kus mo\u0303tlesin, et a\u0308kki annaks Dr Simeonsi dieedile veel u\u0308he vo\u0303imaluse \u2013 kaal langes ju ilusti, ehk ja\u0308a\u0308b seekord ka pu\u0308sima.\u201d"}, {"text_idx": "#000008", "text": "\u201cVo\u0303tsin selle riski. Mul on va\u0308ga hea meel, et seda tegin! Pidasin 100% ko\u0303ikidest dieedi reeglitest kinni ning kaotasin 10kg. Stabiliseerimise ja\u0308rel on veel 3kg kaalu uue elustiili toel iseenesest la\u0308inud.\u201d"}, {"text_idx": "#000009", "text": "Psu\u0308hholoogiline valmisolek ja pu\u0308hendumine dieediprotsessile muutis kogemust ning aitas avastada ka uusi lemmikuid. \u201cEelistasin kaalulangetuse ajal suppe ja hautisi. Pigem ja\u0308tsin menu\u0308u\u0308 lihtsaks ja kordasin neid roogasid, mis meeldisid, nt tomatisupp krevettidega ja suviko\u0303rvitsahautis kanaga.\u201d Stabiliseerimise etapis olid lemmikud munaroad ja ketogeensest dieedist eeskuju saanud ku\u0308psetised, nt suhkru ja jahuvaba toorjuustukook."}, {"text_idx": "#000010", "text": "Stabiliseerimise etapp oli Maria jaoks va\u0308ga o\u0303petlik. \u201cOlen stabiliseerimise toitumisest kaalulangetuse ja\u0308rgsesse aega palju u\u0308le vo\u0303tnud. Tunnen, et see menu\u0308u\u0308 vo\u0303imaldab mul kaloraaz\u030ci arvestust pidamata vormis pu\u0308sida.\u201d"}, {"text_idx": "#000011", "text": "\u201cMa to\u0303esti usun, et Dr Simeonsi dieet on pa\u0308a\u0308stero\u0303ngas neile, kellel muidu va\u0308ga raske kaalu langetada. Aga oma elustiili tuleb ka muuta ja hoida, et tulemus pu\u0308siks!\u201d Maria so\u0303nul on la\u0308bikukkumine okei, aga oluline on sellest ka midagi o\u0303ppida. \u201cKuigi ma ise kaks korda ebao\u0303nnestusin selle dieediga, siis kainelt mo\u0303eldes ja oma igapa\u0308eva elu analu\u0308u\u0308sides sain aru, et dieet ei olnud selles su\u0308u\u0308di, vaid ikka minu enda valikud peale dieeti. Dr Simeonsi dieet aitas mul va\u0308lja tulla \u201emustast august\u201c \u2013 depressioonist, mis minu elu laastas.\u201d"}, {"text_idx": "#000012", "text": "Ta\u0308naseks on Maria ilma raskusteta ja na\u0308ljata oma kaalu hoidnud ja isegi veel lisakilosid kaotanud. \u201cMa tunnen ennast energilise ja tervena. Toitun teadlikumalt, so\u0308o\u0308n 2-3 korda pa\u0308evas, ei tarbi suhkrut ja liigset ta\u0308rklist siiani. Igasugu isusid aitab va\u0308ltida teadmine, kuidas erinevad toidud mo\u0303jutavad veresuhkrut, insuliini tootmist. Va\u0308ga oluline roll on ka soolestiku mikroflooral ja toitun nii, et seda keskkonda parimal viisil toetada.\u201d"}, {"text_idx": "#000013", "text": "Maria so\u0303nul on oluline vo\u0303tta omaks tervislik eluviis ning mitte ja\u0308a\u0308da isude ohvrina jo-jo efekti no\u0303iaringi. \u201cDr Simeonsi dieet on hea algus uuele elule \u2013 tervislikule ja paremate valikutega sinule.\u201d"}, {"text_idx": "#000015", "text": "O\u0303ige suhtumine aitab harjumusi kinnistada \u201cSee, mis varasemalt kaalunumbrit to\u0303stis, teeb seda ka edaspidi. A\u0308ra naase ebatervisliku elu juurde, vaid vo\u0303ta dieedi la\u0308bimist kui uue elu stardipaketti!\u201d Konsultant on alati olemas \u201cKui sul tekivad suured isud vo\u0303i on muud mured vo\u0303i ku\u0308simused, vo\u0303ta kindlasti dieedikonsultandiga u\u0308hendust \u2013 koos leiate lahendused!\u201d Stabiliseerimise etapist saab palju o\u0303ppida \u201cTa\u0308na on minu toitumine sarnane stabiliseerimise menu\u0308u\u0308le. Midagi ketogeense ja paleo dieedi vahepealset. Internetist leiab va\u0308ga palju kaalunumbrit kergitavate toitude keto-versioone, nt sai vo\u0303i koogid. To\u0308o\u0308deldud toit, poolfabrikaadid, suhkur ja jahu ei kuulu minu menu\u0308u\u0308sse ja ma isegi ei tunne puudust. Soovitan julgelt ko\u0308o\u0308gis katsetada alternatiive! Puhtalt toitudes ei kimbuta ka igasugused ebatervislikud isud.\u201d"}, {"text_idx": "#000016", "text": "Kui Maria lugu oli Sulle inspiratsiooniks ning soovid samuti alustada oma teekonda saledama kehani, telli Dr Simeonsi dieedipakett SIIT"}, {"text_idx": "#000019", "text": "Lea: \u201eKaalulangetuse teekonna suurimaks ro\u0303o\u0303muks on pu\u0308siv kaalunumber\u201c"}, {"text_idx": "#000021", "text": "Aire: \u201cKaalulangetus saab olla edukas, kui oled positiivselt meelestatud\u201d"}, {"text_idx": "#000022", "text": "Lemmi: \u201cTa\u0308nu kaalulangetusele o\u0303ppisin oma keha kuulama\u201d"}]